
A Yw Asesu Cyfoedion yn Ffordd Cadarnhaol o Sicrhau Cynnydd?


Gallwch ychwanegu’ch targedau o’ch aseiniad diwethaf gan ddefnyddio’r tabl isod. /
Please add your targets from the previous assignment using the table below.

	
	Targed/Target
	Yr hyn yr wyf wedi'i wneud yn yr aseiniad hwn.

What I have done in this assignment.

	[bookmark: cysill]Targed/Target 1
	Cyfeirio fwy at ffynonellau academaidd a cheisio cymharu ffynonellau

	Darllen yn ehangach a chysylltu fwy o ymchwil academaidd a chymharu gydag ein hymchwil ni

	Targed/Target 2
	Anelu at gysylltu mwy o theori ac ymarfer

	[bookmark: _GoBack]Cysylltu ein harsylwi yn y dosbarth gyda’r ymchwil a lle bynnag sydd yn bosib a lle mae’n briodol

Nod, ffocws a phwrpas yr ymchwil

Yn ddiweddar, rwyf wedi bod yn rhan o dîm ymchwil gyda 2 o fy nghyd fyfyrwyr yn ymchwilio i weld os ydy asesu cyfoedion o fewn y dosbarth yn fodd cadarnhaol o sicrhau cynnydd.  Yn ogystal â hwn, roeddwn am ddarganfod os oedd asesu cyfoedion yn effeithio ar hyder y disgyblion, ac os oedd, ym mha ffordd a phaham- yn gadarnhaol? Yn negyddol?
Roedd y mater yma o ddiddordeb i mi oherwydd fy mod braidd yn gweld asesu cyfoedion yn cael ei ddefnyddio wrth arsylwi o fewn y dosbarth yn fy ysgol leoliad PAP 1, am fod yr athrawes o’r farn ei bod yn fodd aneffeithiol o fesur cynnydd. Wnes i ddefnyddio asesu cyfoedion mewn un o fy ngwersi i, a bryd hynny roedd yr adborth o’r disgyblion yn bositif, felly oeddwn yn awyddus i weld beth oedd barn athrawon eraill, a hefyd disgyblion eraill mewn ysgolion eraill.  


Cyd-destun yr ymchwil

Ar ôl trafodaeth, roedd 2 o fy nghyd fyfyrwyr hefyd â diddordeb mewn darganfod fwy am y pwnc yma, felly wnaethon ni benderfynu ar gwestiwn ar gyfer yr ymchwil, sef ‘A ydy asesu cyfoedion yn fodd cadarnhaol o fesur cynnydd?’. 
Wnaeth fy mhartneriaid sôn am farnau gwahanol i wneud ag asesu cyfoedion o fewn eu hysgolion lleoliad, felly oeddwn yn awyddus i ddarganfod os mai agwedd yr athro tuag at asesu cyfoedion oedd yn dylanwadu ar y plant, neu os oedd yn ddibynnol ar y plentyn ei hun, eu gallu, neu os oedd gymysg o ffactorau gwahanol yn ffurfio barn.
  
Roedd fy ysgol leoliad (Ysgol B) yn ysgol drefol gyda thua 200 o blant, ac roedd y 2 ysgol eraill (Ysgol A ac Ysgol C) hefyd yn ysgolion trefol, ac roedd Ysgol A â 400 o blant, ac Ysgol C â 600 o blant. 
Yn fy nosbarth blwyddyn 6, roedd ‘na 19 o blant, yn nosbarth cymysg blwyddyn 5 a 6 Ysgol A roedd ‘na 29 o blant, ac yn nosbarth cymysg blwyddyn 5 a 6 Ysgol C roedd ‘na 32 o blant. Roedd gen i ddiddordeb mewn gweld os oedd cael dosbarth yn fwy neu yn llai yn cael effaith ar yr ymchwil, a hefyd os oedd cael dosbarthiadau cymysg o flwyddyn 5 a 6 yn cael effaith hefyd.




Trosolwg byr o lenyddiaeth berthnasol

Diffiniwyd Keith Topping asesu cyfoedion yn ei erthygl ‘Peer Assessment: Learning by Judging and Discussing the Work of Other Learners’ (2017) fel cyfle i ddysgwyr ystyried a nodi lefel, gwerth neu ansawdd gwaith neu berfformiad dysgwyr eraill o’r un lefel â nhw drwy roi adborth a thrafod eu dyfarniadau gyda chyfoedion i sicrhau cynnydd mewn gwaith eraill.  Mae’n symud ymlaen i sôn am ddiffiniad mwy ‘newydd’ o asesu cyfoedion, sydd yn fwy cymhleth, ac yn nodi bod yn hollbwysig bod y ddau mewn pâr yn dysgu- nid yn unig yr un sy’n cael ei farcio, ond yr un sy’n gwneud y marcio, hefyd, drwy helpu ei gilydd trefnu eu dysgu, adnabod eu cryfderau a gwendidau, a datblygu eu sgiliau personol a proffesiynol, hefyd.
All asesu cyfoedion fod yn ffurfiannol, neu hefyd yn grynodol. All fod yn grynodol a’i gymryd mewn i ystyriaeth fel cydran o’r broses gyfan o asesu. Yn ogystal â hwn, all asesu cyfoedion hefyd gael ei ddefnyddio mewn ffordd ffurfiannol, â’r pwrpas i adael i ddisgyblion gael adborth o'i gilydd, gyda sgorio neu roi lefel yn ffordd tuag at resymeg yr adborth. 

Mae Phil Race hefyd yn sôn bod cynwys asesu cyfoedion yn ein gwersi yn cyfreithloni beth mae disgyblion yn gwneud yn naturiol yn y dosbarth yn barod, ac mae’n gallu helpu nhw gwneud hwn mewn ffordd mwy effeithiol. Sônwyd hefyd bod yn ddyfnhau profiadau dysgu disgyblion drwy asesu ei hun, a chyfoedion hefyd. 

Rhestrwyd y Centre for the Enhancement of Teaching and Learning (2009) manteision ac anfanteision o asesu cyfoedion, gan gynnwys ei bod yn annog disgyblion i adlewyrchu’n gritigol ar waith ei chyfoedion, bod e’n annog disgyblion i fod yn rhan o’r broses asesu, bod yn helpu disgyblion datblygu eu sgiliau beirniadu wrth iddyn nhw asesu gwaith eraill, ei bod yn lleihau llwyth gwaith athrawon, bod disgyblion yn dysgu sut i feirniadu, gwerthuso ac asesu ei gilydd, sydd yn gwneud y broses yn deg. Mae hefyd yn sôn bod disgyblion yn dysgu mwy o waith ei gilydd- syniadau ar gyfer y dyfodol, sut i wella gwaith ei hun a rhannu syniadau. Mae’r erthygl hefyd yn nodi anfanteision, fel bod pwysau cyfoedion a ffrindiau yn gallu dylanwadu ar ddibynadwyedd y marciau a roddwyd gan ddisgyblion, bod disgyblion ddim â phrofiad o asesu ei gilydd, bod asesu cyfoedion yn gallu bod yn effaith negyddol ar hyder disgyblion, a hefyd all annhegwch ddigwydd am fod disgyblion mwy hyderus yn dueddol o gael marc yn uwch ’na ddisgyblion mwy swil.  
Mae’r ddwy ochr i’r ddadl a amlinellir yn uwch yn ddiddorol ac mae rhai o’r pwyntiau a awgrymir yn cysylltu’n uniongyrchol a’r cwestiwn, a hefyd ein diddordebau fel ymchwilwyr i mewn i’r pwnc yma.

Roeddwn hefyd â diddordeb mewn effaith asesu cyfoedion ar hyder disgyblion, ac os ydy cael ffrind neu gyfoed yn marcio ei gwaith yn effeithio’n negyddol neu’n bositif.  
Yn ôl ymchwil o’r Eppi Centre (2019), bod asesu cyfoedion ar y cyfan yn effeithio’n bositif ar ddisgyblion, gyda 7 allan o 9 astudiaeth yn dangos canlyniadau cadarnhaol. Wnaeth yr astudiaeth ddangos hefyd, bod diwylliant y dosbarth yn perthyn i ganlyniadau positif i ddisgyblion, os ydy’r athro yn ymrwymo yn y dasg a gadael i’r disgyblion gael rheolaeth dros y broses, a gallu trafod dysgu a datblygu adborth effeithiol gan ddisgyblion. Yn ogystal â hwn, gwelwyd bod y fath yma o asesu yn gallu bod yn fuddiol i wella cynhwysiant yn y dosbarth. Atgoffwyd yr erthygl bod angen i athrawon fod yn sensitif i amddiffyn disgyblion rhag amlygiad negyddol o ddiffyg cynnydd neu anawsterau.

Gwelir hefyd bod yn bwysig cynnwys disgyblion yng nghynllunio’r meini prawf i’w gael ei asesu er mwyn helpu nhw i gael syniad gwell o cyryfderau a gwendidau ei hun.  Mae’n bwysig bod disgyblion yn ymwybodol o’r targedau maent yn ceisio cyflawni, a ddylid ffocysu ar ganlyniadau ac nid nodau’r broses a all gael effaith ar hyder.

Yn ôl ei erthygl ‘The Effect of Peer Assessment on the Evaluation Process of Students’ (2017), mae Jawaher Mohammed Alzaid o’r farn bod angen hyfforddi disgyblion i fod yn gyfrifol am eu dysgu a’u datblygiad personol a phroffesiynol, felly mae asesu cyfoedion yn hanfodol o fewn y dosbarth.  Mae Alzaid yn cyfeirnodi Kollar a Fisher (2010), Wesson (2014) a Siller (2009) yn ei erthygl, a ddywed y rhain bod dysgu yn seiliedig ar ddatrys problemau yn argymell dysgu yn seiliedig ar broblem fel methodoleg effeithiol ar gyfer rhoi’r cyfrifoldeb hwn ar fyfyrwyr.

Ar ôl darllen yr astudiaethau a’r barnau wahanol gan academyddion wahanol, roeddwn yn awyddus i dreialu asesu cyfoedion mewn 3 ysgol wahanol i weld os oedd yr ymchwil yn cyfateb ag ein gwersi ni. Consensws cyffredinol ag anffurfiol fy nosbarth i wrth arsylwi, oedd bod asesu cyfoedion yn ddiflas ac yn aneffeithiol, ac oedd yn ei wneud nhw’n hunan ymwybodol, sydd yn cyferbynu â ymchwil yr Eppi Centre wnes i sôn amdani a ddangosir bod 7/9 o grwpiau yn hoff o asesu cyfoedion.  Roeddwn yn awyddus i weld sut oedd dosbarthiadau gwahanol mewn ysgolion ag ardaloedd gwahanol yn ymateb i hwn, hefyd.





Esboniad o’r astudiaethau gwers

Wnaethon ni gyd yn ein grŵp ymchwil addysgu gwers Saesneg, a’r dasg oedd ysgrifennu cofnod dyddiadur yn seiliedig ar ‘the best day of your life’. Roedd pob dosbarth a 3 grŵp gallu- y cryfach, y canolig, a’r rhai mwyaf gwan, ac roedd gan bob grŵp rhestr o feini prawf gwahanol a oedd yn addas ar gyfer eu gallu.  Wedyn, rhaid i’r disgyblion rhannu ei gwaith ag eraill er mwyn marcio, sef yr elfen asesu cyfoedion.  Rhoddwyd taflen i bob disgybl ac roedd angen i’w chyfoed ei ddefnyddio i farcio i weld os oedden wedi cyflawni’r meini prawf.  

Y fethodoleg a ddefnyddiwyd yw ymchwil Astudiaeth Gwers, ac fel y soniais, wnaeth y tri ohonom addysgu’r un wers 3 gwaith, felly oeddwn yn dysgu unwaith ac yn arsylwi dwywaith.  Diffiniwyd yr Education Endowment Foundation astuiaeth gwers fel y canlynol;

“Lesson Study is a professional development programme that involves teachers working in small groups to plan lessons that address a shared learning goal for pupils. They then deliver these lessons while their peers observe, and refine the lesson plans based on feedback and review. The focus of peer observations is on the learning of particular pupils rather than the teacher.” (2018)

Mae astudiaeth gwers yn fodel Japaneaidd o ymchwil sydd yn cael ei arwain gan athrawon, ac mae wedi dod yn fodd poblogaidd iawn o ymchwilio i mewn i ddatblygiad disgyblion o fewn y dosbarth.  

U ddulliau o gasglu data wnaethon ni ddefnyddio oedd arsylwi ar wersi eraill ac ysgrifennu nodiadau tra bod y wers yn cael ei addysgu gan aelod arall o’r grŵp, grwpiau ffocws/gallu, nodiadau adfyfyriol, a hefyd cyfweld a disgyblion mewn grwpiau ffocws bach a recordio ar bapur eu hatebion i gwestiynau gwahanol.   
Wrth arsylwi, wnaethon ni gofnodi ein harsylwadau yn dilyn tabl oedd â chwestiwn yn y golofn gyntaf, a Phlentyn 1, Plentyn 2 a Phlentyn 3 wedi ysgrifennu yn y colofnau eraill. Roedd ganddyn 3 copi o’r daflen yma, sef un ar gyfer pob ysgol. Ar ôl adnabod ein 3 disgybl dan sylw ym mhob dosbarth, wnaethon ni fynd ati i arsylwi’r 3 yn gweithio ar y dasg. Y cwestiynau oedd- beth oedd agwedd y disgybl tuag at y dasg? Faint o amser mae’n cymryd i’r disgybl cwblhau’r dasg? Beth yw iaith y corff y disgybl? Beth yw mynegiant wynebol y disgybl? A oes meini prawf llwyddiant? Ydy’r athro wedi ei wneud yn glir i’r disgyblion sut i asesu ei chyfoedion? 
Teimlais fod y modd yma o arsylwi ac ateb cwestiynau wedi gweithio’n effeithiol ar ein cyfer am ei fod yn cynnwys pob peth oedd yn berthnasol ac oedd angen i ni wybod wrth arsylwi, ac oedd yn gadael i ni gasglu gwybodaeth a oedd yn addas ac yn briodol ar gyfer ein hymchwil. Roedd hefyd yn gwneud yr ymchwil yn deg am ei bod yr union yr un cwestiynau ar gyfer pob disgybl mewn pob ysgol.

Mae adfyfyrio yn hollbwysig er mwyn sicrhau gwellhad. Mae’n weithgaredd dynol pwysig sy’n galluogi pobl i ailgydio yn ei phrofiadau, meddwl amdano, a’i werthuso. Mae gweithio gyda phrofiad yn bwysig wrth ddysgu. (Loughran, J. 1996).
Ar ôl y wers, wnaethon ni adfyfyrio drwy ddefnyddio Cylch Adfyfyrio Gibbs (1988).  Wnaethon ni ddewis y modd yma o adfyfyrio am ei fod yn gallu cael ei ddefnyddio i annog y defnyddiwr i feddwl yn systematig i am gyfnodau o brofiad neu weithgaredd, neu yn ein hachos ni, gwers.  Mae wedi ei wahanu i mewn i 5 adran wahanol sef 1- disgrifiad, 2-teimladau, 3- gwerthusiad, 4- casgliadau, a 5- gweithredu. Mae’r 5 adran yma yn effeithiol drwy roi strwythur i’r gwerthuso, ac mae’n galluogi’r defnyddiwr i feddwl drwy bob profiad o’r wers.  Wnaethon ni ehangu a newid ychydig ar y teitlau yma a’i throi mewn i gwestiynau eto, felly rhif 1 oedd disgrifiad- beth ddigwyddodd? Rhif 2 oedd teimladau- beth oeddwn yn meddwl a theimlo? Rhif 3 oedd adfyfyrio- beth oedd yn dda a beth oedd angen wella am y profiad? Rhif 4 oedd dadansoddiad- pa synnwyr allaf wneud o’r sefyllfa? Rhif 5 oedd diweddglo- beth arall allwn wedi gwneud? Ac yn olaf rhif 6 sef cynllun gweithredu- beth fyddaf yn gwneud yn wahanol os bu’r sefyllfa’n codi eto? Eto, wnaethon ni ddewis ychwanegu cwestiwn er mwyn sicrhau cysondeb yn yr adfyfyrio, i sicrhau ein bod yn adfyfyrio yn deg ar gyfer pob gwers.

Er mwyn derbyn adborth o’r 3 disgybl o bob ysgol wnaethon ni ddewis fel cyfranogwyr, wnaethon ni recordio nhw’n rhoi adborth ac ateb cwestiynau,  a hefyd ei ymatebion i’r holiadur (yn ogystal ag ysgrifennu’r atebion i lawr).
Gofynnwyd yr holiadur y disgyblion i ymateb ar raddfa o 1-5, gyda 1 yn golygu dim o gwbl a 5 yn golygu hoffi’n fawr iawn. Mae rhai esiamplau o gwestiynau’r holiadur yn cynnwys ‘Pa mor gyfforddus ydych chi’n teimlo wrth farcio gwaith eich cyfoedion?’, ‘A ydych chi’n gweld cynnydd yn eich gwaith wrth i’ch cyfoedion marcio eich gwaith?’, ‘Oes well gennych chi bod eich athro yn marcio eich gwaith yn hytrach na chyfoed?’, a.y.b.  Gofynnwyd cwestiynau’r cyfweliad am atebion mwy trylwyr, ac esboniadau i ni gael gweld yn glir beth oedd barn a rhesymeg y disgyblion. Rhai esiamplau o gwestiynau’r cyfweliadau oedd ‘Ydy eich cyfoedion yn marcio eich gwaith yn effeithio eich hunan hyder? Pam?’, ‘A ydych yn dysgu drwy farcio gwaith eich cyfoedion? Sut?’, ‘Ydych yn credu bod marcio gwaith eich cyfoedion yn ffordd deg o asesu? Pam?’ a.y.b.


Ystyriaethau moesegol

Cyn dechrau’r ymchwil, wnaethon ni lanw ffurflen foeseg er mwyn sicrhau bod yr ymchwil yn hollol gywir yn foesegol, ac i leihau’r risg o niwed.
Wnaethon ni gydymffurfio ag egwyddorion craidd y GDPR, sef egwyddorion rheoli data ymchwil foesegol, gan gynnwys peidio casglu fwy o ddata nag sydd eu hangen, cadw data yn saff a diogel, a darparu copi i unigolyn o’i ddata personol os yw’n gofyn amdano. Yn ogystal â hwn, wnaethon ni gydymffurfio â datganiad rheoli data ymchwil y Brifysgol.  Roedd hefyd n bwysig ein bod ni’n cydymffurfio â chanllawiau BERA ar gyfer y gwaith ymchwil i sicrhau bod y cyfranogwyr yn cael eu cadw’n ddiogel wrth i ac ar ôl i’r ymchwil gymryd lle.

Er mwyn sicrhau anhysbysrwydd ar gyfer y cyfranogwyr drwy newid enwau a chyfeirio atyn nhw gyda ffugenw- yn ein hachos ni, Plentyn A, Plentyn B, Plentyn C ym mhob ysgol.  Wnaethon ni hefyd sicrhau anhysbysrwydd ar gyfer yr ysgolion, yn ei galw’n Ysgol A, Ysgol B ac Ysgol C.  Wnaethon ni ddanfon llythyr caniatâd i’r cyfranogwyr, a oedd yn esbonio’n glir beth oedd pwrpas yr ymchwil, pa fath o ddata bydden yn casglu a sut fyddai’n cael ei storio a rhannu, bod ‘na chwestiynau mynd i gael eu gofyn i’r disgyblion, a hefyd bod y data a gasglwyd mynd i gael ei ddinistrio ar ôl derbyn canlyniad aseiniad.


Canlyniadau astudiaethau gwersi

Fel y soniais, wnaethon ni addysgu gwers Saesneg i’r 3 dosbarth blynyddoedd 5-6, a’r nod oedd ysgrifennu cofnod dyddiadur yn sôn am ‘The Best Day of my Life’.
Rhaid i’r grŵp gallu uchaf ysgrifennu’r cofnod dyddiadur gan gyflawni’r meini prawf, sef cynnwys 5 cysylltair, o leiaf 8 ansoddair, 3 cyffelybiaeth neu drosiad, o leiaf 5 berf, ac o leiaf 1 esiampl o gyflythreniad.  Gofynnwyd i’r grŵp canol cynnwys o leiaf 4 ansoddair, o leiaf 3 berf, 4 cysylltair,  a 2 cyffelybiaeth neu drosiad. Yn olaf, rhaid i’r grŵp gallu mwyaf gwan cynnwys o leiaf 2 ansoddair, o leiaf 2 berf, 1 esiampl o gyffelybiaeth neu drosiad, 2 cysylltair, a chyflythreniad os ydy’n bosib. 
Wnaethon ni greu taflen esiampl ar gyfer y disgyblion gydag esiamplau o’r technegau ym mhob nod i gynorthwyo’r disgyblion os oedd angen.

Yng ngwers 1, yn Ysgol C, roedd y disgyblion wedi bod yn dysgu a defnyddio’r technegau ysgrifennu yng ngwersi blaenorol, felly roedden nhw’n ymwybodol ac yn gallu mynd ati’n syth i ysgrifennu.  Wrth arsylwi’r 3 cyfranogwr, oedd yn 3 disgybl yn gwneud y dasg, ac yn ymroi, wedi diddori yn y dasg, ac yn cynnig syniadau ar gyfer beth i ysgrifennu.  Wnaethon nhw ysgrifennu tipyn yn y wers, gyda Phlentyn 2 a 3 yn gorffen y dasg o fewn 40 munud. Wnaeth Plentyn 1 ddim gorffen y dasg am ei bod yn ysgrifennu mewn cymaint o fanylder a oedd yn bosib, am ei fod yn blentyn MAT.  Wnes i nodi wrth arsylwi bod y 3 yn hapus wrth wneud y dasg, ac oeddent yn hapus i gael eraill i farcio eu gwaith, ac oedd iaith eu cyrff a’u mynegiant wynebol yn hapus ac yn ymlaciedig drwy gydol y wers. 
Drwy gerdded o gwmpas yn y wers a gwylio’r plant yn gweithio, roeddwn yn gweld ac wedi nodi bod y 3 ohonyn nhw’n sicrhau eu bod nhw’n cyflawni bob un o’r meini prawf, ac yn gwirio tra eu bod nhw’n ysgrifennu bod popeth gyda nhw.

Atebais y cwestiynau ar y daflen arsylwi drwy nodi bod ‘na feini prawf llwyddiant yn y wers, bod y das gyn cael ei esbonio ar lafar gan yr athro, bod esiamplau o arfer dda yn cael ei ddangos tra bod y wers yn mynd yn ei flaen a bod y plant yn gweithio’n annibynnol, a hefyd byddai rhai o’r dosbarth yn ffeindio’r meini prawf yn anodd heb y daflen esiamplau.

O ran y wers, er mwyn gwella tro nesaf, teimlaf fod angen gwario fwy o amser yn esbonio’r technegau ysgrifennu.  Roedd y disgyblion yn y grwpiau mwyaf gwan yn ansicr beth oedd y derminoleg a ofynnir iddynt ddefnyddio, a heb y daflen cymorth, fyddent wedi cael problem fawr wrth ysgrifennu.  Teimlaf hefyd bod y wers hefyd wedi cael ei rhuthro am fod angen i ni fynd i gyfweld a’r cyfranogwyr, felly wnaethon ni wasgu gormod mewn i un wers am fod angen esbonio yn ogystal â gwneud y brif dasg a marcio’r gwaith hefyd. 

Teimlais fod yr holiadur a’r cwestiynau ar gyfer y cyfranogwyr wedi bod yn effeithiol iawn ar gyfer helpu ni i ateb ein cwestiwn, gan fod plant Ysgol C wedi bod yn hollol onest gyda’i atebion.  Y consensws cyffredinol yn Ysgol C oedd eu bod nhw’n teimlo’n gyfforddus yn marcio gwaith eraill, ond eu bod nhw’n poeni’n fwy wrth gael eu gwaith nhw wedi ei farcio, yn ddibynnol ar bwy sy’n ei farcio- gyfforddus gyda ffrind agos, yn llai cyfforddus ag aelod o’r dosbarth sydd ddim yn ffrind, sy’n dangos diffyg hunan hyder.
Dangosai’r holiaduron hefyd bod gwell gan gyfranogwyr Ysgol C os oedd athro yn marcio eu gwaith, am fod cyfoed yn marcio gwaith gallu ei gael yn anghywir neu golli pethau wrth farcio, bod athro yn gallu deall yr ysgrifen yn well, a bod athro yn gallu dangos lle i wella yn hytrach ‘na roi tic am ei bod nhw’n ffrindiau gyda’r disgybl, sydd yn cyfateb gyda’r anfanteision wnes i restru’n gynt gan y Centre for Enhancement of Teaching and Learning (2009), a nodir bod plant yn marcio yn fwy caredig wrth farcio gwaith ffrindiau.  Mae’r disgyblion yn poeni wrth i ffrind marcio rhag ofn eu bod nhw’n marcio’n rhy garedig, a hefyd yn poeni wrth i ddisgyblion sydd ddim yn ffrind marcio rhag ofn ei bod nhw’n barnu.

Ar gyfer cwestiwn rhif 4 yn yr holiadur, sef ‘A ydych yn gweld cynnydd yn eich gwaith wrth i’ch cyfoedion marcio eich gwaith?’, ar y raddfa 1-5, wnaeth y disgyblion ateb 1, sef yr isaf allai fod, am nid ydyn yn teimlo bod cyfoedion yn marcio’u gwaith yn ychwanegu unrhyw beth i’w gwaith, am nad ydynt yn gwybod yn gywir beth i wneud.  Cytunwyd Mark Richards â hwn yn ei erthygl ‘Peer Assessment: Is it all that?’ (2020), ac mae’n dweud ei fod yn bwysig bod disgyblion yn cael ei hyfforddi sut i asesu gwaith eu cyfoedion ar gyfer sicrhau bod y gweithgaredd mor effeithiol ac sy’n bosib.

Roedd yn amlwg bod y disgyblion wedi dysgu o’r dasg, ac wedi gallu dysgu geirfa newydd ac ehangu ar eu syniadau drwy farcio gwaith eu cyfoedion, eto yn gyntun gyda'r Centre for Enhancement of Teaching an Learning (2009), a ddywed bod disgyblion yn dysgu’r fwyaf wrth ei gilydd.

Wrth adlewyrchu a defnyddio Cylch Adfyfyrio Gibbs, a nodi beth oeddwn yn teimlo, adfyfyrio, dadansoddi, a’r cynllun gweithredu, teimlaf ar y cyfan bod y wers a’r cyfweliadau wedi bod yn un llwyddiannus.  Teimlais fod y wers wedi ei rhuthro, am fod cymaint gyda ni i wasgu mewn i sesiwn awr, felly fyddai gael sesiwn yn hirach i orffen y dasg wedi bod yn dda, ond yn yr achos hwn un wers oedd gyda ni, felly wnaethon ni ofyn gormod o’r disgyblion mewn amser byr, yn fy marn i.  Teimlaf hefyd ddylen ni fel athrawon wedi esbonio’r technegau’n fwy cyn dechrau, am fod y grwpiau isaf ddim yn deall mor gyflym â’r grwpiau uwch. 
O ran y cyfweliadau, rwy’n meddwl ein bod ni wedi cael atebion da oddi ar grŵp Ysgol C, a'u bod nhw wedi ateb ein cwestiwn gyda’u barnau clir- bod asesu cyfoedion ddim o fudd iddyn nhw fel dysgwyr yn y dosbarth.  Ar gyfer y tro nesaf, fyddai wedi bod yn ddiddorol i weld barn gwahanol ddisgyblion o grwpiau gallu gwahanol, i gael ychydig mwy o amrywiaeth yn y gallu, nid yn unig disgyblion wnaeth hedfan drwy’r dasg ac oedd yn deall yn glir o’r dechrau, heb angen esboniad ehangach.

Yng ngwers 2, sef Ysgol A, wnaethon ni arsylwi ar ddosbarth cymysg o flwyddyn 5 a 6, ac wrth gwrs addysgu union yr un wers eto.

Wnes i nodi eu bod nhw i gyd yn mynd ati yn syth i wneud y dasg, a bod eu mynegiannau wynebol yn ac iaith eu corff yn hapus wrth wneud y dasg ysgrifennu, a Phlentyn 1 a Phlentyn 2 yn hapus wrth wneud yr asesu hefyd. Roedd Plentyn 3 ar y llaw arall, yn edrych yn bryderus ac yn betrusgar o roi ei waith i eraill cael marcio.  Roedd yn edrych ar y cyfoed oedd yn marcio o hyd ar ôl rhoi’r gwaith iddo, ac i weld yn anghyfforddus wrth wneud y dasg. Roedd Plentyn 3 hefyd i weld yn fwy swil ‘na Phlentyn 1 a 2.  
Roedd Plentyn 2 yn awyddus i ddarllen ei waith allan i weddill y dosbarth, hefyd, yn dangos ei fod yn hyderus ac yn awyddus i’w gyfoedion glywed ei waith. 

Wnaeth fy mhartner ymchwil arall addysgu’r wers hon, ac ar ôl i ni weld bod rhai o’r disgyblion wedi cael trafferth yn adnabod y technegau ysgrifennu, wnaeth hi dreulio ychydig mwy o amser yn esbonio a rhoi esiamplau o arfer da i’r disgyblion a darllen enghreifftiau o’r daflen.  Teimlaf fod hwn wedi helpu’r disgyblion gyda’u dealltwriaeth o’r dasg, ond eto, roedd hwn yn ei denu o’r brif dasg ac roedd gan y disgyblion hyd yn oed yn llai o amser i gwblhau’r dasg ysgrifenedig a’r marcio, felly mae’n glir ein bod ni wedi rhoi gormod o dasgau ar gyfer gyfnod byr.

Wrth adlewyrchu ar y broses, gwelaf eto bod cwestiynau’r holiadur wedi bod yn effeithiol, ond y tro yma, wnaeth rhoi barn hollol wahanol i ni am asesu cyfoedion.  Wnaeth cyfranogwyr Ysgol A nodi rhif 5 ar gyfer bod yn gyfforddus yn marcio gwaith eraill, ac eraill yn marcio eu gwaith nhw, am ei fod yn rhwydd cyfathrebu gyda ffrindiau a chyfoedion, ac yn llai o bwysau ‘na derbyn sylwadau oddi wrth athro.
Roedd adborth cymysg ar gyfer eu gwelliant o gael athro neu gyfoed yn marcio eu gwaith- ar un llaw, mae athro yn fwy trylwyr, ac yn gallu rhoi adborth mwy strwythurol, ond eto, fel y soniais, mae’n rhwydd iddyn nhw gyfathrebu â chyfoed, ac mae’n fwy anffurfiol.  Wnes i hefyd nodi bod y disgyblion yn hoff o farcio, sydd yn fantais wnes i sôn amdani yn flaenorol gan y Centre for the Enhancement of Learning and Teaching, a’i fod yn bwysig annog disgyblion i fod yn rhan o’r broses asesu (2009).

Gan ddefnyddio’r Cylch Adlewyrchu eto, roedd yn braf ac yn ddiddorol gweld barn wahanol am asesu cyfoedion, a oedd yn gyferbyniad o beth wnaeth gyfranogwyr Ysgol C ddweud.  Roedd y disgyblion o’r farn bod cynnydd yn gallu digwydd yn y gwaith, os oedd cyfoed o’r un grŵp gallu neu’n uwch yn marcio’r gwaith, neu os oedd meini prawf i ddilyn.
Doedd eu hunan hyder ddim yn cael ei effeithio gan asesu cyfoedion, er fy mod wedi gweld Plentyn 3 yn edrych yn anghyfforddus ac yn ansicr am y dasg yn y wers ei hun. Serch hyn, wnaeth Plentyn 3 ddim mynegi’r teimladau hyn i ni wrth gyfweld.  Wnaeth y disgyblion sôn eu bod nhw yn dysgu o farcio gwaith eraill, ond eto, dim ond os oedd y cyfoedion yn yr un grŵp gallu neu grŵp yn uwch. 
Os fyddai’r wers yn cael ei haddysgu eto o fewn y dosbarth yma, byddwn yn sicr o symleiddio’r dasg iddyn nhw, am fod y dosbarth heb wneud llawer o’r technegau ysgrifennu fel cyffelybiaeth a chyflythreniad, felly roeddwn yn dysgu rhywbeth yn hollol o’r newydd, a ni chafodd y disgyblion digon o amser i ymgyfarwyddo’n llwyr gyda’r dasg.

Yng ngwers 3, Ysgol B, sef fy ysgol i le roeddwn yn addysgu’r wers, roedd yr adborth yn debyg i adborth Ysgol A. 
Ateb i gwestiwn 2, sef y cwestiwn yn gofyn eu hapusrwydd wrth adael i eraill marcio eu gwaith, wnaethon nhw ateb drwy ddweud ei fod yn ddibynnol ar bwy oedd yn marcio, am eu bod nhw ddim angen cael eu barnu gan gyfoedion.  Roedden nhw hefyd yn dangos ansicrwydd o farcio gwaith eraill, eto rhag ofn cael eu barnu.  Roedden nhw’n teimlo bod y safon o farcio yn well gan athro, a bod cyfoed yn marcio yn gallu effeithio ar safon y marc gyda’u gwaith.  O ran hyder, roedden nhw ar y ffens, fel petai- roedd derbyn sylwadau da o gyfoed yn dda ar gyfer hyder, ond hefyd roedden nhw’n poeni am ddigalonni ar ôl sylwad gwael.  Ni oedd y cyfranogwr hefyd yn hoff o farcio gwaith eraill am eu bod yn teimlo bod pwysau arnynt i farcio’n dda, a doedden nhw ddim am wneud i ffrindiau teimlo’n wael am farnu gwaith.  Teimlwyd hefyd ar fai os oed athro yn dweud wrthynt nid ydy’r gwaith o safon, lle maen nhw wedi ei farcio’n dda.
Serch hwn, wnaethon nhw ddweud eu bod nhw’n dysgu drwy farcio gwaith cyfoedion, yn nodi bod nhw’n dysgu ac yn cael eu hatgoffa am iaith a geirfa soffistigedig allwn ddefnyddio, ac maent yn helpu nhw i adnabod beth i anelu ato.  Roedd y disgyblion hefyd wedi sôn bod cael meini prawf i’w ddilyn yn gwneud y dasg yn rhwyddach, drwy alluogi nhw i adnabod y safon sy’n ddisgwyliedig gan yr athro.

Roedd y meini prawf yn ormod i rai o’r disgyblion yn y grŵp gwaelod, felly tro nesaf efallai byddai angen teilwra’r meini prawf eto, i dargedu disgyblion mwy gwan eto.  Mae’n bwysig bod disgyblion yn cael eu hymestyn, ond hefyd, mae’n bwysig bod nhw’n gallu cyflawni’r dasg at safon a hefyd yn gallu deall beth mae’r dasg yn gofyn iddyn nhw wneud.  Teimlaf ar y cyfan wnaeth y wers fynd yn dda, a wnaeth y disgyblion fwynhau’r dasg ysgrifennu, ond nid y marcio, felly yng ngwersi dilynol, byddaf yn ceisio ar dechnegau gwahanol i dreialu asesu cyfoedion o fewn y dosbarth yma.

Trafodaeth ar ganfyddiadau ymchwil mewn perthynas â llenyddiaeth ac ymchwil cysylltiedig

Mae’r llyfr ‘Becoming an Outstanding Primary School Teacher’ gan Russell Grigg (2017) yn nodi bod disgyblion yn aml yn deall gwaith eu cyfoedion yn fwy manwl nag athro, sydd yn gyferbyniad hollol gyda mwyafrif o’n canfyddiadau (Ysgol B ac Ysgol C yn bennaf), am fod y cyfranogion wedi sôn eu bod nhw’n poeni nid ydyn yn deall gwaith eraill, ddim yn deall ysgrifen disgyblion eraill, a bod ‘na phwysau arnynt i farcio at safon uchel, er eu bod nhw ddim yn ymwybodol yn iawn sut i’w wneud. Mae Grigg hefyd yn nodi bod asesu cyfoedion yn codi hunan hyder, ac mae disbyblion hefyd yn gallu derbyn beirniadaeth yn well gan cyfoed, sydd eto yn gyferbyniad i beth ddywedodd rhan fwyaf o’r cyfranogion.
Serch hwn, mae Grigg hefyd yn sôn bod disgyblion yn gallu dysgu drwy gweld modelau o waith da, a gallu rhannu syniadau drwy farcio gwaith eraill er mwyn gwella gwaith eu hun, sydd yn elfen wnaeth godi sawl tro drwy cyfweld â’r disgyblion o fewn y 3 ysgol. 


Mae Katherine McWhaw et al yn sôn yn y llyfr ‘Co-Operative Learning: The Social and Intellectual Outcomes of Learning in Groups’ (2003), mai’r athro yn draddodiadol yw’r unig un sydd yn marcio’r gwaith, felly all hwn gwneud disgyblion yn anghyfforddus ag asesu cyfoedion. Felly, mae’n hollbwysig bod athrawon yn gwneud i’r disgyblion deimlo’n gyfforddus tra’n marcio, a maethu awyrgylch a phroses positif drwy farcio, h.y bod y disgyblion yn hollol glir ar beth sydd angen iddyn nhw wneud i asesu’n llwyddiannus.  Mae hefyd yn sôn bod agwedd athro yn hollbwysig- efallai mai hwn yw’r broblem yn Ysgol B? Fel y soniais, dydy’r athro dosbarth ddim yn hoff o wneud, felly a ydy’r agwedd hyn wedi cael ei drosglwyddo i’r disgyblion, hefyd?
Mae McWhaw hefyd yn sôn bod asesu cyfoedion hefyd yn gallu cael ei deilwra ar gyfer bersonoliaethau a deinameg pob dosbarth, ag efallai all gwneud hwn o fewn y dosbarth hefyd newid agweddau yn Ysgol B ac Ysgol C.

Roedd Ysgol A yn hoff o asesu cyfoedion, yn gweld sawl mantais, ac wedi sôn eu bod nhw’n gweld cynnydd yn eu gwaith drwy’r modd yma o farcio, ac roedd well ganddynt fod cyfoed yn marcio gwaith nag athro.  Mae ymchwil gan Phil Race o Brifysgol Reading (2019) yn cefnogi hwn yn bellach, drwy ddangos bod dysgu yn cael ei ehangu pan mae disgyblion wedi cyfrannu at eu meini prawf dysgu a llwyddiant eraill, s bod asesu yn ffordd dda o gyflawni dysgu dwfn.

Soniais yn gynt fod nag astudiaeth gan yr Eppi Centre (2019) wedi darganfod bod 7 allan o 9 astudiaeth wedi dangos effaith bositif ar hunan hyder disgyblion drwy asesu cyfoedion, sydd yn gyferbyniad llwyr i’r astudiaeth yma, am fod y mwyafrif yn yr astudiaeth hon yn teimlo effaith negyddol ar hunan hyder drwy asesu yn y ffordd yma.  Byddai’n ddiddorol gweld os fyddai’r canfyddiadau’n wahanol eto petai fwy o grwpiau yn ein hastudiaeth ni.






Casgliad ac Argymhellion

Teimlaf ar y cyfan, bod ein dull o gasglu data wedi bod yn llwyddiannus ac yn ddibynadwy. Wnaethon ni addysgu union yr un wers tair gwaith, gofyn yr union yr un cwestiynau i bob cyfranogwr, arsylwi a chofnodi yn yr union yr un ffordd, ac adlewyrchu yn yr un ffordd, hefyd.  Wnaeth pob dosbarth mwynhau’r wers ar y cyfan, hefyd, ac wedi gofyn ers hynny i barhau gydag ysgrifennu eu dyddiaduron er mwyn cwblhau’r dasg yn gyfan.
Roedd fy nosbarth i yn ddosbarth o 19 ddisgybl, tra oedd y dosbarthiadau eraill yn ddosbarthiadau o ddua 30, ac rwy’n tybio os ydy niferoedd dosbarth yn cyfrannu at y canlyniadau- ydy dosbarth yn llai yn fwy agos, felly nid ydynt yn hoffi beirniadu eu ffrindiau? Neu ydy’r dosbarthiadau yn fwy yn gweithio’n well am fod mwy o fwrlwm yn y dosbarth? Hefyd, wrth arsylwi yn nosbarth Ysgol A, wnes i sylweddoli ar Blentyn 3 a’i anghysurdod yn y wers, ac wedyn yn sôn yn y cyfweliad ei fod yn hapus i asesu a chael ei asesu gan gyfoed- ydy’r disgyblion yn dweud ei bod nhw’n hoff o’r dull yma o asesu am eu bod nhw’n meddwl mai hwn yr ydyn ni fel athrawon angen clywed? Mae elfennau fel hyn yn bwysig i gymryd mewn i ystyriaeth, a gall y rhain effeithio ar ddibynadwyaeth y data wnaethon ni gasglu.

Mae’r dystiolaeth yn gyferbyniad i ymchwil Stanford Teaching Commons (2019), sy’n dweud bod asesu cyfoedion yn adeiladu hunan hyder disgyblion, ac yn cymell y disgyblion yn eu dysgu.  Mae hwn efallai yn wir ar gyfer Ysgol A, ond mae Ysgol B ac Ysgol C yn anghytuno’n llwyr, ac mae’n gydfyd ag agwedd Laces, Díez ac Bahamonde yn ysgrifennu ar gyfer Science Direct (2018), sydd o’r farn bod ‘na ddiffyg adborth ac esboniad yng ngwaith sy’n cael ei farcio gan gyfoed.

Felly, allwn ddweud yn gyffredinol, bod asesu cyfoedion ddim yn cyfrannu at gynnydd, am fod 2 allan o’r 3 astudiaeth yn teimlo nac ydy o gwbl, a bod y 3ydd ar y ffens am y peth, fel petai.  Os fyddwn i  fel athro am fynd ati eto i ddefnyddio asesu cyfoedion o fewn gwers, neu yn argymhell i rhywun arall sut i fynd ati orau i ddefnyddio asesu cyfoedion o fewn y dosbarth, byddaf yn sicr o addysgu’r disgyblion sut i asesu cyfoedion yn gywir, a bod ‘na phwrpas i’r dasg, ac nid i wneud bywyd yn rhwyddach ac i leihau pwysau marcio, fel mae sawl ffynhonnell rwyf wedi nodi wedi sôn amdani. Mae’n hollbwysig bod y disgyblion yn ymwybodol o beth maen nhw fod marcio, sut, a pa fath o bethau maen nhw fod edych amdano wrth farcio gwaith cyfoedion, a’u bod nhw’n ymwybodol o god marcio’r ysgol er mwyn cydymffurfio.  Rhaid i ni sicrhau ein bod ni’n gwneud penderfyniadau ar gyfer strategaethau asesu sydd yn cyfrannu at ddysgu, yn hytrach ‘na beth sy’n boblogaidd, neu sy’n rhwydd gwneud. (EBCO, 2019)

Teimlaf fod ein modd o adfyfyrio hefyd yn dda ac wedi gweithio’n effeithiol, am ei bod yn rhoi strwythur i’r broses adfyfyrio, a’i fod yn gadael i ni adfyfyrio’r union yr un peth ar gyfer pob gwers, yn gwneud y broses yn fwy teg.  Roedd defnyddio’r gylch gan Gibbs yn ein galluogi ni i gasglu ein tystiolaeth ein hun o fewn y dosbarth a’r ysgol, sydd yn cael ei gefnogi hefyd, gan Andrew Pollard, yn ei lyfr ‘Reflective Teaching in Schools’ (2014).  Mae Pollard hefyd yn nodi dylwn ddefnyddio’r canfyddiadau o ymchwil i wella ein hun fel addysgwyr, sydd yn rhywbeth y byddaf yn gwneud yn symud ymlaen yn fy ngyrfa.

Fel athro yn symud ymlaen, fel y soniais, byddaf yn sicrhau bod disgyblion yng nghyfnod allweddol 2 o leiaf, yn ymwybodol o sut i asesu eu cyfoedion.  Byddaf hefyd yn treialu sawl modd arall o asesu cyfoedion, e.e ar lafar, a derbyn adborth ar lafar yn lle yn ysgrifenedig i wneud y broses yn llai ffurfiol, neu drafod fel grŵp, neu ddarllen gwaith yn anhysbys fel nad yw’r disgyblion yn ymwybodol o bwy wnaeth ysgrifennu’r gwaith i ddenu’r pwysau i ffwrdd o dderbyn adborth.  

Os byddaf yn gwneud ymchwil i astudiaeth wers eto, byddai’n ddiddorol cynnal yr ymchil mewn fwy o ysgolion, i ehangu ar yr ymchwil ac i gael ddealltwriaeth ehangach o asesu cyfoedion a’r barn sydd â disgyblion o fewn y dosbarth. Byddai cynnal ymchwil mewn ystod eang o ysgolion hefyd yn ddiddorol- e.e ydy disgyblion mewn ysgolion cyfrwng Saesneg o’r un farn?  A fydd fwy o gynnydd yn cael ei ddangos yng ngwaith disgyblion mewn ysgolion Catholig? A.y.b.  Gallwn hefyd ymchwilio’n bellach i fewn i hwn i weld os ydy’r canfyddiadau’n debyg neu’n wahanol wedi ei osod mewn ysgolion uwchradd, neu yn y cyfnod sylfaen, a pa fath o asesu cyfoedion all gael ei ddefnyddio yn y cyfnod sylfaen. Allwn hyd yn oed mynd yn ddyfnach â’r ymchwil a gweld os ydy’r canfyddiadau’n cael ei effeithio gan rhyw- ydy asesu cyfoedion yn dangos fwy o gynnydd mewn gwaith merched ‘na gwaith bechgyn?  Hoffwn hefyd edrych yn ddyfnach mewn i’r is gwestiwn ynglyn â hyder, a gweld beth sydd yn cael yr effaith fwyaf ar ddisgyblion o fewn y dosbarth, a hefyd eu bywydau o fewn yr ysgol.



Nifer o eiriau: 5782






Rhestr gyfeirio

Alzaid, Jawaher Mohammed. The Effect of Peer Assessment on the Evaluation Process of Students. 30 May 2017, t. 159.

Centre for the Enhancement of Teaching and Learning. “CETL- Assessment Resource Centre.” Cetl.Hku.Hk, 2009, ar.cetl.hku.hk/self_peer.htm.

EBCO.  “Http://Search.Ebscohost.Com.Ezproxy.Uwtsd.Ac.Uk/Community.Aspx?Authtype=ip&stsug=Aj9AZ_OhEyEQNK4I44i92bumfFPLpcBDtR77thcuka5JyB2B6xd94f6r5jJbNglBsEUpgRcuT2IA1MFR0wCWwlriCdbkFjAO4juaOglHrO9zMvOfZQhYWAPpYUYbX31MmxDzp4DLbVcYqP9dxqJRNlPmyPvA5FJPR6nlrwRZ-46F2zE&IsAdminMobile=N&encid=22D731263C6635173726350632953C47305377C373C373C376C379C371C376C33013.” EBCO, 2019, search.ebscohost.com.ezproxy.uwtsd.ac.uk/Community.aspx?authtype=ip&stsug=Aj9AZ_OhEyEQNK4I44i92bumfFPLpcBDtR77thcuka5JyB2B6xd94f6r5jJbNglBsEUpgRcuT2IA1MFR0wCWwlriCdbkFjAO4juaOglHrO9zMvOfZQhYWAPpYUYbX31MmxDzp4DLbVcYqP9dxqJRNlPmyPvA5FJPR6nlrwRZ-46F2zE&IsAdminMobile=N&encid=22D731263C6635173726350632953C47305377C373C373C376C379C371C376C33013.



Education Endowment Foundation. “Lesson Study | Projects.” Educationendowmentfoundation.Org.Uk, 2018, educationendowmentfoundation.org.uk/projects-and-evaluation/projects/lesson-study/#closeSignup.

Gibbs, Graham. Learning by Doing: A Guide to Teaching and Learning Methods. 1998.

Gillies, Robyn M, and A F Ashman. Co-Operative Learning : The Social and Intellectual Outcomes of Learning in Groups. 2003.

Grigg, Russell. Becoming an Outstanding Primary School Teacher. London, Routledge, 2017.

J. Topping, Keith. “Peer Assessment : Learning by Judging and Discussing the Work of Other Learners.” Interdisciplinary Education and Psychology, 2017, 10.31532/interdiscipeducpsychol.1.1.007.

Loughran, John. Developing Reflective Practice: Learning about Teaching and Learning through Modelling. The Falmer Press, 1996.

Luaces, Oscar, et al. “A Peer Assessment Method to Provide Feedback, Consistent Grading and Reduce Students’ Burden in Massive Teaching Settings.” Computers & Education, vol. 126, 1 Nov. 2018, pp. 283–295, www.sciencedirect.com/science/article/pii/S0360131518301994, 10.1016/j.compedu.2018.07.016.
Mark Richards. “Peer Assessment: Is It All That? The Educator.” Www.Theeducator.Com, 2020, www.theeducator.com/articles/blog/peer-assessment-is-it-all-that/3901. .

Pollard, Andrew, and Kristine Black-Hawkins. Reflective Teaching in Schools. London, Bloomsbury Academic, 2019, t. 72.

PPI Centre. “Impact on Students in Secondary Schools of Self and Peer Assessment Review. EPPI-Centre, University of London.” Ioe.Ac.Uk, 2019, eppi.ioe.ac.uk/cms/Default.aspx?tabid=2415.

Race, Phil. A Briefing on Self, Peer and Group Assessment. LTSN, 2001.

---. “Why Should I Use Peer Assessment? - Peer Assessment - Engage in Assessment - University of Reading.” Reading.Ac.Uk, 2019, www.reading.ac.uk/engageinassessment/peer-and-self-assessment/peer-assessment/eia-why-use-peer-assessment.aspx.

Stanford Teaching Commons. “Peer Assessment | Teaching Commons.” Stanford.Edu, 2019, teachingcommons.stanford.edu/resources/teaching/evaluating-students/assessing-student-learning/peer-assessment.

Windsor, Maria. “Advantages and Disadvantages of Non Participant Observation.” Getrevising.Co.Uk, 2016, getrevising.co.uk/grids/advantages-and-disadvantages-of-non-participant-2. 


Page 1

